armvectores/hy_wikipedia_2023 huggingface dataset:
Իվան Կատաև

Անվան այլ կիրառումների համար տե՛ս՝ Կատաև (այլ կիրառումներ)Իվան Իվանովիչ Կատաև (ռուս.՝ Ива́н Ива́нович Ката́ев, մայիսի 14 (27), 1902, Մոսկվա, Ռուսական կայսրություն - օգոստոսի 19, 1937(1937-08-19), Մոսկվա, ԽՍՀՄ), ռուս խորհրդային գրող։ ԽՄԿԿ անդամ 1919 թվականից։ «Երկրի կոլեկտիվացմանն ու ինդուստրացմանը, նոր մարդու դաստիարակությանն» են նվիրված «Սիրտ» (1928), «Կաթ» (1930), «Հանդիպում» (1934) վիպակները, «Շարժում» (1932), «Մարդը սարի վրա» (1934) ակնարկների ժողովածուները։


== Կենսագրություն ==
Մասնակցել է քաղաքացիական կռիվներին, Դենիկինի զորքերի դեմ մղվող մարտերին։ Վերադառնալով խաղաղ կյանքի՝ ուսանել է Մոսկվայի համալսարանի տնտեսագիտական բաժանմունքում։ Գրական առաջին գործերը լույս են տեսել 1921 թվականին; 1926-1932 թթ. ղեկավարել է «Պերեվալի» գրական խմբակը, որի անդամներից էին Էդուարդ Բագրիցկին, Միխայիլ Պրիշվինը և այլք։ Ուղևորություններ է կատարել Կուբանում, Ալթայի հանրապետությունում, Հայաստանում, Կոլա թերակղզում և տպավորություններն արտացոլել իր ժուռնալիստական ու գրական երկերում։ 1930-ական թվականների կեսերին Կատաևի «Կաթ» վիպակը և այլ ստեղծագործություններ սուր քննադատության են ենթարկվել «կրոնին տուրք տալու, գաղափարական այլ սայթաքումների» պատճառով։ 1937 թվականին 35-ամյա գրողը ձերբակալվել է և գնդակահարվել որպես «ժողովրդի թշնամի»։ 1956 թվականին նա արդարացվել է։


== Երկեր ==
Сердце. Повести. М., «Федерация», [1928]. 199 էջ, 5 000 օրինակ.; 2-րդ հրատարակություն, 1930. 256 էջ. 5 000 օրինակ; 3-րդ հրատարակություն, 1931. 254 էջ, 5 200 օրինակ
Жена, «Огонёк», 1930. 64էջ, 20 000 օրինակ
Молоко, 1930
Движение, 1932
Ленинградское шоссе, 1933
Человек на горе, 1934
Отечество, 1935
Под чистыми звёздами, 1956 (հետմահու հրատարակություն)Հետխորհրդային ժամանակներում Իվան Կատաևի ստեղծագործությունները չեն վերահրատարակվել։


== Ծանոթագրություններ ==


== Արտաքին հղումներ ==
Катаев Иван Иванович в Библиотеке Максима Мошкова
Классика Ру.: рассказ «Молоко» и повесть «Сердце»
Отец: Иван Иванович Катаев
Թուրքական Քուրդիստան

Թուրքական Քուրդիստան (քրդ.՝ Kurdistana Tirkiyê կամ քրդ.՝ Bakurê Kurdistanê)՝ Թուրքիայի հարավ–արևելյան շրջանների քրդական անվանումն է։ Այդ տարածքը ամբողջությամբ համընկնում է Հայկական լեռնաշխարհի մի մասը։ Հաճախ օգտագործվում է Հյուսիսայն Քուրդիստան տերմինը։ Անվանումը կապված է այս տարածաշրջանում բնակվող քրդերի հետ։ Պատմականորեն տարածաշրջանի մայրաքաղաքն է համարվում Դիարբեքիրը։ Քուրդիստանը իրենից հիմնականում ներկայացնում է լեռնային տարածք բազմաթիվ չորային դաշտերով։ Կլիման չոր ցամաքային է։ Թուրքական Քուրդիստանը երկար տարիներ հանդիսանում է արյունալի մարտադաշտ։ Քրդական բանվորական կուսակցությունը պարտիզանական պատերազմ է տանում մինչ օրս թուրքական բանակի և ոստիկանության դեմ։ Այդ գործում իրեն ակտիվորեն օգնում են սիրիական և իրաքյան քրդերը։ Քրդական շատ փախստականներ հաստատվեցին Եվրոպայում։


== Տես նաև ==
Սևրի պայմանագիր
Իրաքյան Քուրդիստան
Սիրիական Քուրդիստան
Իրանական Քուրդիստան
Քրդեր
Մարիո Պալանտի

Մարիո Պալանտի (իտալերեն՝ Mario Palanti, սեպտեմբերի 20, 1885(1885-09-20), Միլան, Իտալիայի թագավորություն - սեպտեմբերի 4, 1978(1978-09-04) կամ սեպտեմբերի 4, 1979(1979-09-04), Միլան, Իտալիա), իտալացի ճարտարապետ, Արգենտինայի և Ուրուգվայի մայրաքաղաքներում մի շարք կաևոր շենքերի նախագծերի հեղինակ։


== Կենսագրություն ==
Մարիո Պալանտին ծնվել է 1885 թվականին Միլանում։ Ճարտարապետություն է ուսանել Բրերա ակադեմիայում և Միլանի պոլիտեխնիկական համալսարանում։ Ավարտելուց անմիջապես հետո ոսկե մեդալ է ստացել Բրյուսելում կայացած միջազգային ցուցահանդեսում և 1909 թվականին մեկնել է Բուենոս Այրես աջակցելու իր հայրենակից Ֆրանսիսկո Ջիանոտիին՝ ստեղծելու Իտալիայի տաղավարը 1910 թվականի Հարյուրամյակի միջազգային ցուցահանդեսի համար։
Շուրջ 20 տարի Պալանտին իր հարուստ հայրենակիցների համար աշխատել է Լա Պլատա գետի երկու կողմերում։ 1909-1919 թվականներին նա իր  նախագծերում կիրառել է վերածննդի և մոդեռն ոճերի տարբերակներ, այնուհետև իրականացրել է իր տպավորիչ աշխատանքները Բուենոս Այրեսում, այդ թվում` Պալասիո Բարոլոն և Կաստելար հյուրանոցը (երկուսն էլ Avenida de Mayo պողոտայում), բնակելի շենք Սանտա Ֆե և Կալաո պողոտաների անկյունում, Քրայսլեր պալատը (այժմ հայտնի է որպես Ալկորտա պալատ), որն իր տանիքում ավտոմոբիլային փորձարկման ուղի է ունեցել, ինչպես Թուրինի առաջին FIAT գործարանը։


== Պարգևներ ==
 Իտալիայի թագի շքանշան


== Մատենագիտություն ==
Mario Palanti, Prima esposizione personale d'architettura nella Repubblica Argentina, Milano, Stab. di arti grafiche Rizzoli e Pizzio, 1917 [1] Università di Bologna
Mario Palanti, Cinque anni di lavoro, Casa Editrice de Arte Bestetti & Tumminelli, 1924 - 152 pagine
Mario Palanti, Auditorium: progetti, Roma, anno XIII E.F., Editore Rizzoli, 1935 - 33 pagine
Mario Palanti, Torre Littoria: progetti, Milano, anno XIII E.F, Editore Rizzoli, 1935 - 46 pagine
Mario Palanti, Architettura per tutti, editore E. Bestetti, 1946 - 303 pagine
Mimi Böhm, Buenos Aires, Art Nouveau, Ediciones Xavier Verstraeten, Buenos Aires, 2005.


== Պատկերասրահ ==

		
		
		
		
		
		


== Ծանոթագրություններ ==


== Արտաքին հղումներ ==
Prima esposizione personale d'architettura nella Repubblica Argentina, Milano, Stab. di arti grafiche Rizzoli e Pizzio, 1917
El Portal de arte y arquitectura en Internet (in Spanish) http://www.arquitectura.com/historia/protag/palanti/palanti.asp
Բերեժնիցա (գյուղ, Վիժնիցայի շրջան)

Անվան այլ կիրառումների համար տե՛ս՝ ԲերեժնիցաԲերեժնիցա (ուկրաիներեն՝ Бережниця), գյուղ Ուկրաինայի Չեռնովցիի մարզի Վիժնիցայի շրջանում։
2001 թվականի տվյալներով Բերեժնիցա գյուղում բնակվում էր 636 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Maroon 5

Maroon 5, ամերիկյան փոփ ռոք խումբ Լոս Անջելեսից, Կալիֆորնիա։


== Պատմություն ==
Խումբը ձևավորվել է 1994 թվականին և սկզբում կոչվել է Kara's Flowers։ Խմբի անդամներ Ադամ Լևինը, Ջեսսի Կարմայքլը, Միքի Մեդեն և Ռայան Դուսիկը 1997 թվականին Reprise Records լեյբլի օգնությամբ թողարկում են իրենց «The Fourth World» կոչվող դեբյուտային ալբոմը, սակայն առևտրային անհաջողությունների պատճառով Reprise Records-ը չի շարունակում իր համագործակցությունը խմբի հետ, և խումբը որոշում է չշարունակել իր գործունեությունը։ 2001 թվականին խմբի անդամները վերամիավորվում են և հանդես են գալիս Maroon 5 անվան տակ։ Այնուհետև նաև նրանց է միանում Ջեյմս Վալենթայնը։
2002 թվականի հունիսի 25-ին Maroon 5-ը թողարկում է իր դեբյուտային «Songs About Jane» ալբոմը, որի «Harder to Breathe» կոչվող գլխավոր սինգլը ալբոմին օգնում է մտնել Billboard 200 հիթ շքերթ 6-րդ հորիզոնականով։ Ալբոմի երկրորդ և երրորդ սինգլները՝ «This Love»-ը և «She Will Be Loved»-ը, դառնում են համաշխարհային հիթեր և Billboard Hot 100 հիթ շքերթում զբաղեցնում են 5-րդ հորիզոնականը։ 2005 թվականին խումբը ստանում է Գրեմմի մրցանակ «Լավագույն նոր արտիստ» անվանակարգում։ Հաջորդ տարի խմբի թմբկահար և բեք վոկալիստ Ռայան Դուսիկը լքում է խումբը և նրան փոխարինում է Մեթ Ֆլինը։ 2007 թվականի մայիսի 16-ին խումբը թողարկում է իր «It Won't Be Soon Before Long» կոչվող երկրորդ ալբոմը, որը գլխավորում է ամերիկյան Billboard 200 հիթ շքերթի ցանկը։ Ալբոմի գլխավոր սինգլը՝ «Makes Me Wonder»-ը, դառնում է խմբի առաջին երգը, որը Billboard Hot 100-ում զբաղեցնում է 1-ին հորիզոնականը։
2010 թվականի օգոստոսի 18-ին թողարկվում է խմբի «Hands All Over» կոչվող երրորդ ալբոմը, որը զբաղեցնելով 2-րդ հորիզոնականը Billboard 200 հիթ շքերթում, 2011 թվականին վերաթողարկվում է։ Ալբոմի վերաթողարկված տարբերակը ընդգրկում է ամերիկացի երգչուհի Քրիստինա Ագիլերայի հետ ձայնագրված «Moves Like Jagger» զուգերգը։ Երգը դառնում է խմբի երկրորդ սինգլը որը գլխավոր է Billboard Hot 100 հիթ շքերթը։ Այն ունենում է 14.4 միլիոն օրինակի վաճառք ամբողջ աշխարհում և համարվում է բոլոր ժամանակների ամենավաճառված սինգլներից մեկը։ 2011 թվականի հունիսի 20-ին խումբը թողարկում է իր «Overexposed» կոչվող թվով չորրորդ ալբոմը, որը Billboard 200-ում զբաղեցնում է 2-րդ հորիզոնականը։ Ալբոմի առաջին երկու սինգլները՝ «Payphone»-ը և «One More Night»-ը, դառնում են համաշխարհային հիթեր և Billboard Hot 100 հիթ շքերթում զբաղեցնում են 2-րդ և 1-ին հորիզոնականները։
2014 թվականի օգոստոսի 29-ին խումբը Interscope Records լեյբլի օգնությամբ թողարկել է իր հինգերորդ ստուդիական ալբոմը, որը անվանված է «V»։ Ալբոմը գլխավորել է Billboard 200 ալբոմների հիթ շքերթը։
Խումբը իր գործունեության ընթացքում վաճառել է ավելի քան 27 միլիոն ալբոմ և 48 միլիոն սինգլ ամբողջ աշխարհում։


== Սկավառակագրություն ==


=== Ալբոմներ ===


==== Ստուդիական ալբոմներ ====


==== Համերգային ալբոմներ ====


==== Հավաքածու ալբոմներ ====


==== Ռեմիքս ալբոմներ ====


==== Մինի ալբոմներ ====


=== Սինգլներ ===


== Ծանոթագրություններ ==


== Արտաքին հղումներ ==
Պաշտոնական կայք
Վինոգրադնոե (գյուղ, Մալովիսկայի շրջան)

Անվան այլ կիրառումների համար տե՛ս՝ ՎինոգրադնոեՎինոգրադնոե (ուկրաիներեն՝ Виноградне), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Վինոգրադնոե գյուղում բնակվում էր 29 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սանդանսկիի համայնք

Անվան այլ կիրառումների համար տե՛ս՝ Սանդանսկի (այլ կիրառումներ)Սանդանսկիի համայնք (բուլղար․՝ Община Сандански), համայնք Բուլղարիայում։ Վարչականորեն գտնվում է Բլագոևգրադի մարզում։ Վարչական կենտրոնն է Սանդանսկի քաղաքը։
Համայնքի տարածքի մակերեսը կազմում է 1010 կմ²։
Սանդանսկի համայնքի քմեթը (քաղաքապետ) ընտրությունների արդյունքում Անդոն Միխայիլով Տոտևն է։


== Բնակչություն ==
Ըստ 2018 թվականի մայիսի 15-ի մարդահամարի տվյալների՝ համայնքի բնակչությունը կազմում է 44 147 մարդ։


== Համայնքի կազմ ==
Համայնքի մեջ են մտնում հետևյալ բնակավայրերը՝

գյուղ Բելևեհչևո
գյուղ Բելյովո
գյուղ Բոժդովո
գյուղ Վինոգրադի
գյուղ Վիհրեն
գյուղ Վրանյա
գյուղ Վիլոկովո
գյուղ Գոլեմ Ցալիմ
գյուղ Գոլեշովո
գյուղ Գորնա Սուշիցա
գյուղ Գորնո Սպանչևո
գյուղ Դամյանիցա
գյուղ Դեբրենե
գյուղ Ջիգուրովո
գյուղ Դոլենի
գյուղ Զլատոլիստ
գյուղ Զորնիցա
գյուղ Կալիմանցի
գյուղ Կատունցի
գյուղ Կաշինա
գյուղ Կովաչևո
գյուղ Կրիստլիցի
գյուղ Կիրլանովո
գյուղ Լադարևո
գյուղ Լասկարևո
գյուղ Լեբնիցա
գյուղ Լևունովո
գյուղ Լեհովո
գյուղ Լեշնիցա
գյուղ Լիլյանովո
գյուղ Լոզենիցա
գյուղ Լյուբովշիտե
գյուղ Լյուբովկա
գյուղ Մալկի Ցալիմ
քաղաք Մելնիկ
գյուղ Նովո Դելչևո
գյուղ Նովո Հոջովո
գյուղ Պետրովո
գյուղ Պիպերիցա
գյուղ Պիրին
գյուղ Պլոսկի
գյուղ Պոլենիցա
գյուղ Ռոժեն
քաղաք Սանդանսկի
գյուղ Սկլավե
գյուղ Սպատովո
գյուղ Ստոժա
գյուղ Ստրումա
գյուղ Սուգարևո
գյուղ Հոտովո
գյուղ Հրասնա
գյուղ Հիրսովո
գյուղ Չերեշնիցա
գյուղ Յանովո


== Ծանոթագրություններ ==


== Արտաքին հղումներ ==
Համայնքի պաշտոնական կայք
Համայնքի քարտեզ (անգլ.)
Սանդանսկի համայնքի մասին (բուլղ.)
Սանդանսկի համայնքի մասին (բուլղ.), (անգլ.)
Իմ պատուհանից

Իմ պատուհանից (իսպ.՝ A través de mi ventana), 2022 թվականի իսպանական երիտասարդական ռոմանտիկ մելոդրամա, որի ռեժիսորը Մարսալ Ֆորեսն է, իսկ սցենարի հեղինակը՝ Էդուարդ Սոլան։ Ֆիլմը նկարահանվել է Արիանա Գոդոյի համանուն վեպի հիման վրա։ Գլխավոր դերերում հանդես են գալիս Խուլիո Պենյա Ֆերնանդեսը, Կլարա Գալեն և Պիլար Կաստրոն։


== Սցենար ==
Ռաքել անունով աղջիկը համեստ է և սովորում է Բարսելոնայի ավագ դպրոցներից մեկի վերջին դասարանում։ Սակայն գեղեցկուհին ունի մի գաղտնիք. սիրահարված է հարևանությամբ ապրող հարուստ տղային, որին ամեն երեկո հետևում է իր պատուհանից։
Արես Իդալգոն հարուստ ընտանիքից է, ընտանիքի միջնեկ զավակը և ամենաանկառավարելին ու անկախը։ Նա սիրում է ժամանակ անցկացնել Բարսելոնայի ամենանորաոճ ակումբներում, չի մտածում փողի մասին ու անընդհատ ընկերուհիներ փոխում։
Աստիճանաբար Ռաքելը հասկանում է, որ ուզում է լինել այդ տղայի հետ և ուղիներ է փնտրում ծանոթանալու համար։ Նա իր առջր խնդիր է դրել. ստիպել Արեսին սիրահարվել իրեն։ Վերջապես, դա նրան հաջողվում է, բայց արդյոք նրանք կարող են լինել միասին։


== Դերասանական կազմ ==
Խուլիո Պենյա Ֆերնանդես - Արես
Կլարա Գալե - Ռաքել
Պիլար Կաստրո - Ռոզա Մարիա
Ուգո Արբուես - Ապոլո Իդալգո
Ռաքել Լասկար - Սոֆիա Իդալգո
Էրիկ Մասիպ - Արտեմիս Իդալգո
Նատալիա Ազաարա - Դանիելա
Գիլերմո Լասեր- - Յոշի
Մարիա Կասալս - Մարկո
Լուսիա դե լա Պուերտա - Սամի
Էմիլիա Լասո - Կլաուդիա


== Արտադրություն ==
Ֆիլմի նկարահանումները սկսվել են 2021 թվականի մարտի 14-ին և ավարտվել նույն տարվա ապրիլի 30-ին Բարսելոնայում։


== Ծանոթագրություններ ==


== Արտաքին հղումներ ==
«Իմ պատուհանից»(անգլ.) ֆիլմը Internet Movie Database կայքում
Կայա (այլ կիրառումներ)

Կայա, կարող է վերաբերել՝

Կայա - գետ Ռուսաստանում, Մոլոմայի վտակը
Կայա - նահանգ Մյանմայում, երկրի հարավ-արևելքում, սահմանակից է Թայլանդին
Ժողովածու (744)

Ժողովածու 744, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 744 թվի տակ։ Ձեռագիրը գրվել է 1638 թվականին/թվականներին Հովհաննես գրիչի կողմից։Ստացողը եղել է Հովհաննեսը։ Գրված է թղթի վրա, որը ունի 13,2x10 չափս։ Ձեռագիրը կազմված է 258 թերթից։ Գրված է միասյուն, նոտրգիր, բոլորգրով։ Ունի կիսախորան լուսանցազարդ մանրանկարներ։ Պահպանակը ունի 1 էջ, գրված է՝ մագաղաթի վրա՝ վրացերենով, ուղղագիծ երկաթագիր, Աւետարան։ Կազմը` կաշեպատ ստվարաթուղթ դրոշմազարդ, աստառը՝ դեղին և շերտազարդ մետաքս։ Հիշատակարաններ՝ նախագաղափար՝ 256ա (Կիրակոս գրի, աշակերտ Թովմ․ Մեծոփեցւոյ, գրչի՝)146բ, 257ա, հետագայի՝ 258բ (1692 թվական), 1ա (17-րդ դար)։


== Բովանդակություն ==
Խրատ հայոց տոմարին։
Ամիսք և տոարք հայոց։
Կարգաւորութիւն օրհնութիւնաբեր ցուցակին։
Դիոն. Թրակացւոյ Արուեստ քերականութեան։
Թժ-ամեայ խորանք։
Գր. Տաթևացւոյ Լուծմունք ի գիրս գրչութեան Արիստակիսի և Գէորգայ Սկևոացւոյ։
Յաղագս շեշտի և պարոյկի։
Գր․ Կեսարացւոյ Անուանք քաղաքաց։
Բաոք՝ Քերականին, Հայոց Իմաստասիրաց։
Ժամագիրք։
Խորհրդատետր։
Աղօթք։
Մանունք։
Իլյա Դոլմատով

Իլյա Ալեքսեևիչ Դոլմատով (ռուս.՝ Илья Алексеевич Долматов, հունիսի 23, 1985(1985-06-23), Մոսկվա, ԽՍՀՄ), ռուս ֆուտբոլիստ, հարձակվող։


== Կարիերա ==


=== Ակումբային ===
Մոսկովյան «Սպարտակ-2» օլիմպիական ռեզերվի մանկապատանեկան մարզադպրոցի սան է։ Պրոֆեսիոնալ կարիերան սկսել է 2002 թվականին մոսկովյան «Սպորտակադեմկլուբ» ակումբում, որի կազմում հանդես է եկել մինչև 2005 թվականի հուլիս՝ այդ ընթացքում անցկացնելով 78 խաղ, որոնցում խփել է 18 գնդակ։ Ապա տեղափոխվել է Յարոսլավլի «Շիննիկ» ակումբ, որտեղ խաղացել է մեկ մրցաշրջան՝ անցկացնելով 3 խաղ Պրեմիեր լիգայում և 4 հանդիպում երկրորդ կազմերի մրցաշարում։ 2006 թվականի մրցաշրջանը վարձավճարային հիմունքներով անցկացրել է «Սիբիր» ակումբ, որի կազմում անցկացրել է 19 խաղ և խփել 1 գոլ առաջնությունում, ինչպես նաև մասնակցել 3 խաղի Ռուսաստանի գավաթի խաղարկությունում։ 2007 թվականին հանդես է եկել Երկրորդ դիվիզիոնի «Կենտրոն» տարածաշրջանի Նիկա ակումբում (Մոսկվա), անցկացրել 20 խաղ լիգայում, որոնցում խփել է 8 գոլ, ինչպես նաև մասնակցել 1 հանդիպման Ռուսաստանի գավաթի խաղարկությունում։
2008 թվականին Ալեքսանդր Թարխանովի կողմից հրավիրվել է «Կուբան» ակումբ, որտեղ էլ սկսել է մրցաշրջանը՝ անցկացնելով 16 խաղ և խփելով 3 գոլ առաջնությունում, ինչպես նաև մասնակցելով մեկ հանդիպման Ռուսաստանի գավաթի խաղարկությունում։ 2008 թվականի հուլիսին մինչև մրցաշրջանի ավարտը վարձավճարային հիմունքներով տեղափոխվել է «Կրասնոդար» ակումբ, որի կազմում անցկացրել է 9 խաղ և խփել 1 գոլ։ Ապա վերադարձել է «Կուբան» ակումբ, որտեղ 2009 թվականի մրցաշրջանում անցկացրել է 2 խաղ հիմնական կազմում (երկու անգամն էլ դուրս է եկել փոխարինման) և 7 խաղ երիտասարդական կազմում, որում խփել է 4 գոլ (նրանցից 2-ը 11 մետրանոցից։
2009 թվականի նոյեմբերի 30-ին տեղեկություն է հայտնվել, որ «Կուբանը» չի երկարաձգելու պայմանագիրը Դոլմատովի հետ։ 2010 թվականի փետրվարին մեկնել է դիտումների Սանկտ Պետերբուրգի «Դինամո» ակումբ։
2011 թվականի հունվարի 23-ին հայտարարվել է, որ Դոլմատովը դիտումների է մասնակցում Մոսկվայի «Տորպեդո» ակումբում։ Սակայն արդյունքում նա պայմանագիր է կնքել «Իստրա» ակումբի հետ։
2011 թվականի դեկտեմբերի 9-ին Դոլմատովը պայմանագիր է կնքել Սարատովի «Սոկոլ» ակումբի հետ։
2013 թվականի հունիսի 21-ին պայմանագիր է կնքել «Տոսնո» ակումբի հետ։ 2014 թվականի փետրվարի 17-ին հանվել է թիմի հայտացուցակից։


== Ձեռքբերումներ ==


=== Թիմային ===
 «Կուբան»Ռուսաստանի առաջին դիվիզիոնում գրավել է 2-րդ տեղը (անցում բարձրագույն լիգա) – 2008


== Ծանոթագրություններ ==


== Արտաքին հղումներ ==
Ֆուտբոլիստի էջը «Սոկոլ» ակումբի պաշտոնական կայքում
Интервью на сайте kp.ru
Ֆուտբոլիստի էջը Sportbox.ru կայքում
Պրոֆիլը transfermarkt.com կայքում(անգլ.)
(8400) Տոմիզո

(8400) Տոմիզո (անգլ.՝ Tomizo), աստերոիդ աստերոիդների հիմնական գոտում։ Հայտնաբերվել է 1994 թվականի հունվարի 4-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,599048 ա. մ., առավելագույնը մոտենում է 2,0938 ա. մ. հեռավորության վրա և հեռանում 3,1043 ա. մ.։ Արեգակի շուրջ մեկ ամբողջական պտույտ է կատարում 1530,45 երկրային օրվա ընթացքում, իր ուղեծրով շարժվելով միջինում 0,235225 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8400) Տոմիզո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գենադի Սուլկիս

Գենադի Էլյամ-Արոնի Սուլկիս (ռուս.՝ Геннадий Элям-Аронович Сулькис, եբրայերեն՝ גנאדי סולקיס‎, հունվարի 7, 1956(1956-01-07), Բիրոբիջան, ՌԽՖՍՀ, ԽՍՀՄ - օգոստոսի 25, 1992(1992-08-25), Վաղուհաս), հայ ազատամարտիկ հրեական ծագմամբ։


== Կենսագրություն ==
Ծնվել է 1956 թվականի հունվարի 7-ին Բիրոբիջանում՝ հրեական ընտանիքում։


=== Արցախյան պատերազմ ===
1988 թվականի դեկտեմբերին Սպիտակի երկրաշարժի ժամանակ փրկարար ջոկատի կազմում ժամանել է Հայաստան՝ աղետի գոտի, ծանոթանում է արցախցիների հետ, որոնց հետ մեկնում է Արցախ և միանում պատերազմին, անդամագրվելով կամավորական ջոկատներից մեկում։ Հետագայում մարտնչել է Կենտրոնական պաշտպանողական շրջանի 6-րդ վաշտի կազմում։
Մասնակցել է Պողոսագոմերի, Վաղուհասի, Հարությունագոմերի, Գետավանի, Հաթերքի, Զագլիկի, Ակնաբերդի, Չափարի և այլ բնակավայրերի ազատագրման մարտական գործողություններին։
Զոհվել է 1992 թվականի օգոստոսի 25-ին Մարտակերտի շրջանի Վաղուհաս գյուղի մարտերում։
Հուղարկավորվել է Ստեփանակերտի հուշահամալիրում։
Գենադիի ընտանիքը տեղյակ չէր, որ նրանց որդին մեկնել է պատերազմ և համարվում էր անհայտ կորած մինչև 2016 թվականը, երբ իր եղբայր Միխայիլ Սուլկիսը հայտնաբերում է եղբոր մասին տվյալները ազատամարտիկներին նվիրված գրքում։


== Ընտանիք ==
Ամուսնացած էր, ուներ 5 երեխա։


== Տես նաև ==
Կուրբանմուրադ Նեֆեսով
Ալբերտ Ագարունով


== Ծանոթագրություններ ==
Պյատկինո (գյուղ, Ախտիրկայի շրջան)

Պյատկինո (ուկրաիներեն՝ Пяткине), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Պյատկինո գյուղում բնակվում էր 99 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ասիագո Սիմա Էկարի աստղադիտարան

Ասիագո Սիմա Էկարի աստղադիտարան (անգլ.՝ Osservatorio Astrofisico di Asiago կամ անգլ.՝ Asiago Observatory, աստղադիտարանի կոդը` — «043»), աստղադիտարան Իտալիայի Պադուա մարզում, Ասիագո սարահարթի վրա, Պադուա քաղաքից 90 կմ հեռավորության վրա։ Պատկանում է և ղեկավարվում Պադուայի համալսարանի կողմից։ Հիմնադրվել է 1942 թվականին։
Աստղադիտարանի հիմնական գործիքն է 1,22 մետրանոց Գալիլեյ աստղադիտակը, որը այժմ օգտագործվում է միայն սպեկտրոգրաֆիկ հետազոտությունների համար։ Աստղադիտակը կառուցվել է 1940-ից 1942 թվականները։


== Սիմա Էկարի դիտարկումների կայան ==
Աստղադիտարանից մոտ 3,8 կմ հարավ-արևելք տեղակայված է Սիմա Էկարի դիտարկումների կայանը (իտալերեն՝ Stazione osservativa di Asiago Cima Ekar), այն տեղաբաշխված է Էկար լեռան գագաթին։ Կայանը ունի առանձին աստղադիտարանի կոդ՝ 098: Այս կայանը ներառված է եղել ADAS ծրագրի (Asiago-DLR Asteroid Survey) իրականացման մեջ, որի շրջանակներում կատարվում են աստերոիդների և գիսաստղերի հետազոտություններ, հատուկ ուշադրություն դարձնելով Երկրին մոտեցող աստերոիդներին։


== Հիմնական նվաճումները ==
9720 լուսանկարներ (ապակե թիթեղներ 9 x 12 սմ) 1942 թվականի մայիսից 1997 թվականի մարտ
3220 սպեկտրալ պատկերներ Նյուտոնյան սպեկտրոգրաֆով կատարված 1958 թվականի ապրիլից 1991 թվականի սեպտեմբեր
18584 սպեկտրալ պատկերներ Կասսգրեյնի սպեկտրոգրաֆով կատարված 1951 թվականի հունվարից 1994 թվականը


== Ծանոթագրություններ ==


== Արտաքին հղումներ ==
Աստղադիտայանի կայք Archived 2012-03-05 at the Wayback Machine.Փոքր մոլորակների կենտրոնի կայքում աստղադիտարանի կատարած դիտարկումները

Աստերոիդների աստղաչափական դիտարկումները
Աստերոիդների աստղաչափական դիտարկումներըNASA ADS տվյալների բազայում աստղադիտարանի ներդրումը

Որոնում «Asiago Astrophysical Observatory» բառերով1870 թվականից հետո աստերոիդների և մոլորակների արբանյակների դիտարկումները

Դիտարկումների արխիվ ՓՄԿ-ի կայքում
Բաբենկի (գյուղ, Վյազեմսկի շրջան)

Անվան այլ կիրառումների համար տե՛ս՝ Բաբենկի (այլ կիրառումներ)Բաբենկի (ռուս.՝ Бабенки), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նոր Աստղաբերդ

Նոր Աստղաբերդ (նախկին անվանումը` Փայահան),
գյուղ Հայաստանի Հանրապետության Սյունիքի մարզի Կապանի տարածաշրջանում, մարզկենտրոն Կապանից 31 կմ հյուսիս-արևմուտք, Գեղի գետի վերին հոսանքի ձախ ափին։
Փայահան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Կապանի շրջանի։ 1995 թվականից մտնում է ՀՀ Սյունիքի մարզի մեջ։
Վերանվանվել է Նոր Աստղաբերդ 2006 թ. հուլիսի 4-ին։


== Բնակչություն ==
Ըստ ՀՀ 2011 թ. մարդահամարի արդյունքների` Նոր Աստղաբերդի մշտական բնակչությունը կազմել է 57, առկա բնակչությունը` 21 մարդ։ Մինչև 1988-1989 թթ. բնակեցված է եղել ադրբեջանցիներով։
Նոր Աստղաբերդի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնա-պահությամբ և դաշտավարությամբ։


== Պատմամշակութային կառույցներ ==
Նոր Աստղաբերդում պահպանվել են եկեղեցու ավերակներ, գերեզմանոց և Սանջեր գյուղատեղիի հետքեր։


== Տես նաև ==
Նոր Աստղաբերդի պատմության և մշակույթի անշարժ հուշարձանների ցանկ (Սյունիքի մարզ)


== Արտաքին հղումներ ==
Էջը Սյունիքի մարզպետարանի կայքում Archived 2013-07-30 at the Wayback Machine.
Համայնքի ղեկավարի Էջը Սյունիքի մարզպետարանի կայքում Archived 2013-07-29 at the Wayback Machine.


== Ծանոթագրություններ ==
Նավինի (գյուղ, Պոչինկովսկի շրջան)

Անվան այլ կիրառումների համար տե՛ս՝ ՆավինիՆավինի (ռուս.՝ Навины), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 98 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հերոդիանոս

Հերոդիանոս (հուն․՝ Ἡρωδιανός, լատ.՝ Herodianus, 180՞ - 250՞ թթ.), հույն պատմիչ, Կայսրության պատմությունը Մարկոս Ավրելիոսի վախճանից հետո (հունարեն՝ τῆς μετὰ Μάρκον βασιλείας ἱστορία) 8 գրքից բաղկացած պատմական երկի հեղինակ։ Երկում նկարագրվում են մ.թ. 180 - 238 թթ. պատմական անցքերը։ Այն կարևոր աղբյուր է նշված ժամանակաշրջանի պատմության ուսումնասիրության համար։
Ուսումնասիրողներից ոմանք ենթադրում են, որ Հերոդիանոսը կարող է լիներ սիրիացի (թերևս անտիոքցի), ով տևական ժամանակ ապրել է Հռոմում և գունեղ ոճով գրի առել իր կենդանության օրոք տեղի ունեցած պատմական դեպքերն ու իրադարձությունները։ 


== Ծանոթագրություններ ==
Ելենա Վերեյսկայա

Ելենա Նիկոլաևնա Վերեյսկայա ( աղջկական ազգանուն՝ Կարեևա, 7(19) դեկտեմբեր 1886 - 19 սեպտեմբեր 1966), սովետական ​​մանկագիր։


== Կենսագրություն ==
Ելենա Կարեևան ծնվել է 1886 թվականին Սանկտ Պետերբուրգում։ Նրա հայրը եղել է հայտնի պատմաբան Ն․Ն․Կարեևը։ Կրթությունը Ելենան ստացել է Շաֆֆեի գիմնազիայում և մասնակցել Բեստուժևյան կանանց դասընթացներին։ 1917-1922 թվականներին ապրել է Սմոլենսկի մոտակայքում գտնվող գյուղում, որտեղ աշխատել է որպես ուսուցչուհի և գրադարանավարուհի։ Այնուհետև նա վերադարձել է Պետրոգրադ։ 1923 թվականից Ս.Յա.Մարշակի ղեկավարությամբ ակտիվ մասնակցել է «մանկագիրների խմբակում»։
Տպագրել սկսել է 1910 թվականին, երբ «Այրատ» ամսագիրը հրապարակել է նրա առաջին բանաստեղծությունը «Կիսաստվերներ․․․կիսաձայներ»։ 1920 թվականներին նրա պատմությունները և բանաստեղծությունները տպագրվել են հայտնի մանկական ամսագրերում «Ազնվասարեկ», «Ոզնի», «Պիոներ» և «Կրակ», օրինակ «Հնդկահավ», «Ժուրկան և Շուրկան»։ Շուտով սկսեց գրել ավելի մեծ աշխատություններ երեխաների համար։ Մինչև պատերազմը նա գրել է «Սերյոժկան գյուղում»(1925թ․), «Բակի Պաշկան»(1929թ․), «Բեսիկ»(հետագայում հրատարակվել է «Տատիկի գաթան» անվան տակ), «Հեղափոխական Տանյան» վիպակները։ Պատերազմից հետո մեծ ճանաչում են ստացել նրա «Երեք աղջիկները» գիրքը, «Երեք դիմանկար» պատմությունը, «Հիշարժան օր» և «Անմոռանալի օր» (1917 թվականի հեղափոխության մասին) վեպերը։ Վերեյսկայի վերջին խոշոր ստեղծագործությունները դարձան «Օտավա» (1959) և «Համայնքի թոռնուհին» (1966)։ 1966 թվականին «Մանկական գրկանություն» հրատարակչությունում հրատարակվել է Ելենա Վերեյսկայի «Սպիտակ մուշտակ» գիրքը, որի մեջ են մտել «Կարայ», «Անակնկալ», «Ճուտիկների ղեկավարը» պատմությունները։


== Ընտանիք ==
Առաջին ամուսին - Վերեյսկի Գեորգի Սեմյոնովիչ (1886-1962),  գրաֆիկական նկարիչ և գեղանկարիչ, ԽՍՀՄ արվեստի ակադեմիայի ակադեմիկոս
Որդի- Վերեյսկի Նիկոլայ Գեորգիևիչ (1912-1996) - երկրաբան, երկրաբանական և հանքաբանական գիտությունների թեկնածու
Որդի-Վերեյսկի Օրեստ Գեորգիևիչ (1915-1993)-նկարիչ, գրքային գրաֆիկական նկարիչ
Երկրորդ ամուսին - Դունաևսկի Ֆյոդոր Ռոմանովիչ - Խարկովի Համաուկրաինական ինստիտուտի հիմնադիր և տնօրեն


== Գրականություն ==
Կալաշնիկով Վ.Ա.Վերեյսկայա // Համառոտ գրական հանրագիտարան։ T. 9. - Մ. ՝ Սովետական ​​հանրագիտարան, 1978. - Ստլբ. 187 .
Արեսկինա Լ․Ա․ Վերեյսկայա Ելենա Նիոլաևնա// XX դարի ռուս մանկագիրներ։ Կենսաբիբլիոգրաֆիկ բառարան։ - Մ.։ Ֆլինտա; Գիտություն, 1997. - S. 95-96: - ISBN 5-02-011304-2.
Վախրոմեեվա Օ.Բ., մանկական գրող Ելենա Նիկոլեևնա Վերեյսկայի պատերազմական տարիների ստեղծագործական կյանքը // Հայրենական և համաշխարհային պատմության պատերազմ և խաղաղություն։ Միջազգային գիտական կոնֆերանսի նյութեր. 2 գլուխ. Նվիրվում է Հայրենական Մեծ պատերազմի հաղթանակի 75-ամյակին։ Սանկտ պետերբուրգ, 2020, էջ 75-84


== Արտաքին հղումներ ==
ք. Նովոռոսիյսկի մանկական գրադարանների կենտրոնացված համակարգ Archived 2016-12-24 at the Wayback Machine.
(5059) Սարոմա

(5059) Սարոմա (անգլ.՝ Saroma), աստերոիդ աստերոիդների հիմնական գոտում։ Հայտնաբերվել է 1988 թվականի հունվարի 11-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,593831 ա. մ., առավելագույնը մոտենում է 2,2455 ա. մ. հեռավորության վրա և հեռանում 2,9422 ա. մ.։ Արեգակի շուրջ մեկ ամբողջական պտույտ է կատարում 1525,85 երկրային օրվա ընթացքում, իր ուղեծրով շարժվելով միջինում 0,235935 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,64° անկյուն։


== Անվանում ==
Աստերոիդն ստացել է Ճապոնիայի մեծությամբ երրորդ՝ Սարոմա լճի անունը (ճապ.՝ サロマ湖)։ Այն գտնվում է Հոկայդոյի արևելյան մասում՝ Աբաշիրի ազգային պարկում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5059) Սարոմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ա-ԹԻՎԻ հեռուստաընկերություն

ATV (այլ կիրառումներ)ԱԹԻՎԻ կամ  ATV, հայկական մասնավոր ժամանցային հեռուստաալիք։ Հիմնադրվել է 2009 թ. ապրիլի 25-ին։ Փոխարինելով Արմենակոբ հեռուստաալիքին։
Համագործակցում է ռուսական ՏՆՏ հեռուստաընկերության հետ։ Հեռարձակվում է Երևանում և մարզերում։ ATV-ն հեռուստադիտողին է առաջարկում է լրատվական, սպորտային, առավոտյան, երաժշտական ծրագրեր, ժամանցային, քաղաքական, հայալեզու և հասարակական բնույթի թոք - շոուներ, սեփական արտադրության հեռուստասերիալներ, ինչպես նաև հայկական, ռուսական և արտասահմանյան կինոարտադրության լավագույն ֆիլմերը։
2015 թվականի փետրվարի 2-ից ATV-ի եթերը համալրվել է «Այսօր» լրատվական ծրագրով։ 2015 թ.-ից եթեր է հեռարձակվել «Լույսի պահապանը» բազմասերիանոց հեռուստաֆիլմը` հիմնված է իրական պատմության վրա։


== Թեմատիկ ալիքներ ==
2016 թվականի մայիսի 1-ին ATV-ն ներկայացրեց 5 նոր թեմատիկ կաբելային հեռուստաալիքներ` տարբեր հեռուստալսարանների համար։ 

Կինոման՝ հոլիվուդյան կինոարտադրության ամենաճանաչված և դիտված ֆիլմերը։
Հայ TV՝ ալիք, որտեղ կհնչի բացառապես հայկական երաժշտություն։
Թավա TV՝ որսորդություն, ձկնորսություն, խոհանոցային հաղորդումներ և այլ ժամանցային նախագծեր նախատեսված թե՛ կանանց և թե՛ տղամարդկանց համար։
Խաղալիք՝ Հոլիվուդյան և Եվրոպական արտադրության բարձրակարգ մուլտֆիլմեր։ Փոխարինել է Բազմոց TV-ին։
Ֆիլմզոն՝ անիմացիոն մուլտֆիլմեր, ծիծաղաշարժ կոմեդիաներ մեծահասակների համար։2018 թվականի ապրիլի 1-ին ATV-ն ներկայացրեց 3 նոր թեմատիկ կաբելային հեռուստաալիքներ` տարբեր հեռուստալսարանների համար։

Մուզզոն՝ համաշխարհային հիթերն ու ամենասիրված երաժշտական կատարումները։
Ֆիթնես՝ ամեն ինչ առողջ և ամրակազմ լինելու մասին։
Բազմոց TV՝ վերջին տարիների բազմամիլիոնանոց լսարան գրաված լավագույն հեռուստասերիալները։ Փոխարինել է Խաղալիք-ին։


== Եթերացանկ ==
Պոլյանա (գյուղ, Պավլովսկի շրջան)

Անվան այլ կիրառումների համար տե՛ս՝ ՊոլյանաՊոլյանա (ռուս.՝ Поляна), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիտովկա (գյուղ, Ախտիրկայի շրջան)

Անվան այլ կիրառումների համար տե՛ս՝ Լիտովկա (այլ կիրառումներ)Լիտովկա (ուկրաիներեն՝ Литовка), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Լիտովկա գյուղում բնակվում էր 227 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ubisoft Shanghai

Ubisoft Shanghai (հաճախ նշվում է որպես Ubisoft China և հիմնադրվել է որպես Shanghai UBI Computer Software Co., Ltd), ընկերություն, որը զբաղվում է համակարգչային խաղերի մշակմամբ։ Համարվում է ֆրանսիական Ubisoft ընկերության դուստր ընկերությունը։ Տեղակայված է Շանհայ քաղաքում (Չինաստան)։ 
Ավելի հայտնի է Ubisof «Splinter Cell» և «Tom Clancy’s Ghost Recon» խաղաշարքերի մշակմամբ։ Բացի սեփական նախագծերի մշակումից, ընկերությունը նաև իրականացնում է այլ մասաճյուղերի կողմից ստեղծված խաղերի դյուրացում խաղային համակարգերի համար։ 
Շանհանյան մասաճյուղը համարվում է Ubisoft ամենախոշոր ստուդիաներից մեկը, որն ունի ավելի քան 430 մասագետ ավելի քան 20 երկրերից։ 


== Խաղերի ցանկ ==


== Ծանոթագրություններ ==


== Արտաքին հղումներ ==
{{{1}}} Ubisoft Shanghai. պաշտոնական կայք
«Ubisoft Shanghai» (անգլերեն)։ IGN։ Արխիվացված է օրիգինալից 2012-04-29-ին։ Վերցված է 2010-06-10 «Ubisoft Shanghai» (անգլերեն)։ GameSpot։ Արխիվացված է օրիգինալից 2012-04-29-ին։ Վերցված է 2010-06-10 «Ubisoft Shanghai» (անգլերեն)։ MobyGames։ Արխիվացված է օրիգինալից 2012-04-29-ին։ Վերցված է 2010-06-10 «Ubisoft Shanghai» (անգլերեն)։ GameSpy։ Արխիվացված է օրիգինալից 2012-04-29-ին։ Վերցված է 2010-06-10
Լաբիրինթոս (ֆիլմ, 1995)

Անվան այլ կիրառումների համար տե՛ս՝ Լաբիրինթոս (այլ կիրառումներ)Լաբիրինթոս, 1995 թվականին Հայֆիլմ, «Բումերանգ պրոդուկսիոն», «ԿՖԱՍ-ստուդիո1», «Սիրենա-ֆիլմ» ստուդիաներում նկարահանված հայկական ֆիլմ։


== Սյուժե ==
Ֆիլմը պատմում է ներդաշնակությունը կորցրած, աշխարհում իրենց եսը որոնող և ոչ միշտ գտնող մարդկանց մասին։


== Գլխավոր դերերում ==
Անդրեաս - Սերժ Ավետիքյան
Անդրեասի կինը - Նորա Արմանի
Աբել - Ֆրունզե Դովլաթյան
ծերունի - Կարեն Ջանիբեկյան
դերասան - Լևոն Շարաֆյան
անհայտ կին - Մանանա Մելքոնյան
Հայկ - Միքայել Դովլաթյան
Անդրեասի որդին - Ա. Մաթրաշյան
առաջին թիկնապահ - Էդուարդ Գասպարյան
երկրորդ թիկնապահ - Արա Մկրտումյան
սևազգեստ կին - Լաուրա Գևորգյան
լիմուզինով կին - Լուսինե Կիրակոսյան
ծերունու որդին - Գուրգեն Ջանիբեկյան-կրտսեր
Լենին - Վ. Գալոյան
նավաստի - Լ. Մալամյան
հրացանավոր մարդը - Գ. Գևորգյան
երկվորյակ քույրեր - Անահիտ և Արև Օհանյաններ
թամադա - Ա. Սաֆարյան
հյուրեր - Լ. Ղազարյան, Ռոմեն Ավինյան, Ռ. Օհանյան, Թ. Իսկանդարյան


== Ծանոթագրություններ ==
Անեզական գոյականներ

Անեզական գոյականներ (լատ.՝ pluralia tantum), մի շարք առարկայանիշ բառեր, որոնք պակասավոր են եզակի թվով արտահայտվելու հնարավորությունից։ Սրանք համապատասխան եզակի ձևեր չունեն (կամ գրեթե չունեն), իսկ եթե ունեն էլ, ապա իմաստով հոգնակին համարժեք չէ եզակիին։
Անեզականությունը պայմանավորող իմաստաբանական գործոններից են հետևյալները.

անհամարժեքություն եզակիի հետ, որ լինում է նշված դեպքերում՝
-անք, -ենք, -ոնք, -ունք ձևույթներով կազմված գոյականները, օրինակ՝ Անդրեասենք, պչրանք, պճնանք, Սուքիասենք, ծաղրանք, պապոնք.
ազգերի, ցեղերի, ժողովուրդների անունները՝ կասպեր, հոներ, խուռիներ, խեթեր, աղվաններ, սլավոններ.
բժշկական, դիցաբանական, լեզվաբանական, կրոնական և այլ կարգի անուններ՝ ալկալիներ, խեցեմորթեր, պավլիկյաններ, Հորաներ.
բույսերի ու կենդանիների դասեր, ընտանիքներ, կարգեր անվանող գոյականներ՝ անողնաշարավորներ, վարդազգիներ, կատվազգիներ.
հատուկ և հասարակ այլ գոյականներ՝ ամպեր, նոթեր և այլն։
առարկայի՝ բարդ կամ երկկազմ, բազմակազմ լինելու դեպքում՝
գրաբարում (ունեին գրաբարյան ք հոգնակերտ մասնիկ)՝ աչք, խելք, հոնք, կառք, մեղադրանք, Ռշտունիք և այլն։ Արդի հայերենում դրանք ըմբռնվում են որպես եզակի։
աշխարհագրական անուններ, որոնք համապատասխանում են օտար լեզուների անեզական աշխարհագրական անուններին՝ Ալպեր, Ապալաչներ, Անդեր, Պամպասներ, Նիդեռլանդներ, Կարպատներ։Ժամանակակից հայերենին անեզակիության կարգը հատուկ չէ, կամ էլ նրան կառուցվածքային (կաղապարման) նոր ձևեր է տվել։
Անեզական բառեր են օրինակ՝ գրաբարում՝ միտք, կամք, Գուգարք, ռուսերենում՝ ножницы, щипцы, լատիներենում՝ castra, arma և այլն։
Հայ քերականության մեջ ոմանք տարբերակում էին՝ անեզական կամ անեզակի անուն, նաև՝ անեզական գոյական, անեզական դերանուն, անեզական բայ։


== Ծանոթագրություններ ==
Լեհական թագավորություն

Լեհական թագավորություն (ռուս.՝ Царство Польское, լեհ.՝ Królestwo Polskie, ինչպես նաև՝ Կոնգրեսային Լեհաստան կամ «Կոնգրեսովկա», լեհերեն՝ Królestwo Kongresowe, Kongresówka)՝ տարածք Կենտրոնական Եվրոպայում, Ռուսական կայսրության պատմական նահանգներից մեկը՝ 1815-1917 թվականներին։ 1915 թվականի ամռանը օկուպացվել է գերմանական և ավստրո-հունգարական զորքերի կողմից։
Տարածքը կազմել է 127 000 քառ. կմ, որի մեջ մտել են Լեհաստանի հիմնական մարզերը՝ Վարշավան, Լոձը, Կալիշը, Չենստոխովան, Լյուբլինը, Սուվալկին։ Այսօր այն բաժանված է 3 հանրապետությունների՝ Ուկրաինայի, Բելառուսի և Լեհաստանի միջև։
Բնակչությունը ստեղծման պահին 2 600 000 էր, 1900 թվականին՝ 10 000 000, որոնց մեջ լեհերից բացի մեծ թիվ էին կազմում հրեաները, ուկրաինցիները, ինչպես նաև՝ ռուսներն ու բելառուսները։
Լեհական թագավորներ էին դառնում Ռուսաստանի կայսրերը։ Երկիրն ունեցել է 5 թագավոր՝ Ալեքսանդր I (1815-1825), Նիկոլայ I (1825-1855), Ալեքսանդր II (1855-1881), Ալեքսանդր III (1881-1894), Նիկոլայ II (1894-1917)։


== Աղբյուրներ ==
Լեհաստանի պատմություն. Բրոքհաուսի և Եփրոնի մասին բառարանում
Փրփրուկ (այլ կիրառումներ)

Փրփրուկ անվանումը կարող է վերաբերվել հետևալներին

Փրփրուկ (բույս) - բույսի տեսակ
Փրփրուկ (ձուկ) - ձկան տեսակ
Սեն Ժերմեն լե Պարուաս

Սեն Ժերմեն լե Պարուաս (ֆր.՝ Saint-Germain-les-Paroisses) կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Բելլե կանտոնի կազմի մեջ։ Կոմունայի օկրուգը Բելլեն է։
Կոմունայի կոդը՝ 01358։


== Բնակչություն ==
Կոմունայի բնակչությունը 2010 թվականին կազմել է 387 մարդ։


== Ծանոթագրություններ ==


== Արտաքին հղումներ ==
Ֆրանսիայի տնտեսական հետազոտությունների և վիճակագրության ազգային ինստիտուտ (ֆր.)
Միխայիլ Գարուսկի

Միխայիլ Գարուսկի (ռուս.՝ Михаил Петрович Гарусский, 1894, Ռուսական կայսրություն - 1962, Մոսկվա, ԽՍՀՄ), Խորհրդային Բանակի գեներալ-մայոր, Քաղաքացիական պատերազմի մասնակից, ՌՍՖՍՀ Կարմիր դրոշի եռակի շքանշանակիր  (1919, 1921, 1922)։


== Կենսագրություն ==
Միխայիլ Գարուսկին ծնվել է 1894 թվականին գյուղացու ընտանիքում։ Ծառայել է ցարական բանակում, մասնակցել է Առաջին համաշխարհային պատերազմին, ծառայությամբ հասել է ավագ ունտեր-սպայի աստիճանի։ 1918 թվականին Գարուսկին ծառայության է անցել Բանվորա-գյուղացիական Կարմիր բանակում։ Մասնակցել է Քաղաքացիական պատերազմի մարտերին, լինելով վաշտի, 94-րդ հրաձգային գնդի գումարտակի հրամանատար, 95-րդ հրաձգային գնդի հրամանատարի տեղակալ։ Բազմիցս աչքի է ընկել մարտերում, այդ թվում Պետրոգրադի գավառի Բորովսկի գյուղի շրջանում թշնամու զրահագնացքի գրոհի ետ մղման ժամանակ։ Հանրապետության Հեղափոխական Ռազմական Խորհրդի № 288 հրամանով 1919 թվականին վաշտի հրամանատար Միխայիլ Գարուսկին պարգևատրվել է ՌՍՖՍՀ Կարմիր Դրոշի առաջին շքանշանով։ Երկրորդ անգամ աչքի է ընկել Նեստերովիչի գյուղի շրջանում տեղի ունեցած մարտերի ժամանակ, որի ընթացքում վիրավորվել է, բայց շարունակել է մարտնչել։ Հանրապետության Հեղափոխական Ռազմական Խորհրդի № 57 հրամանով 1921 թվականին գումարտակի հրամանատար Միխայիլ Գարուսկին երկրորդ անգամ պարգևատրվել է ՌՍՖՍՀ Կարմիր Դրոշի շքանշանով։ Երրորդ անգամ աչքի է ընկել Կրոնշտադտի ապստամբության ճնշման ժամանակ։ Հանրապետության Հեղափոխական Ռազմական Խորհրդի № 65 հրամանով 1922 թվականին գնդի հրամանատարի տեղակալ Միխայիլ Գարուսկին պարգևատրվում է ՌՍՖՍՀ Կարմիր Դրոշի երրորդ շքանշանով։ Քաղաքացիական պատերազմի ավարտից հետո Գարուսկին շարունակել է ծառայությունը Բանվորա-Գյուղացիական Կարմիր Բանակում։ 1940 թվականի մարտից եղել է Ռյազանյան ռազմական հետևակային ուսումնարանի պետը` (այժմ`  Ռյազանյան բարձրագույն օդա-դեսանտային հրամանատարական ուսումնարան) ղեկավարելով այն մինչև 1946 թվականի մայիս։ Զորացրվել է պահեստազորի գեներալ-մայորի կոչումով։ Ապրել է Մոսկվայում։


== Մահ ==
Մահացել է 1962 թվականին, թաղված է Մոսկվայի Պրեոբրաժենյան գերեզմանատանը։


== Պարգևներ ==
Պարգևատրվել է Լենինի երկու, Կարմիր դրոշի հինգ շքանշաններով և այլ մեդալներով։


== Գրականություն ==
«Сборник лиц, награждённых орденом Красного Знамени и Почётным революционным оружием». Воениздат, 1926.


== Ծանոթագրություններ ==
Դարեհ I Մեծ

Դարեհ I Մեծ (հայկական աղբյուրներում՝ Դարեհ Վշտասպյան, հին պարսկերեն՝ Dārayavahuš, աքադերեն՝ Dariamuš, էլամերեն՝ Dariyamauiš, արամ.՝ Dryhwš, հին հունարեն՝ Δαρεῖος, լատ.՝ Darius), Աքեմենյան Պարսկաստանի արքա (մ.թ.ա. 522-486 թվականներ), Աքեմենյան կայսրության ներկայացուցիչ, Վշտասպի որդի։ Արքա է հռչակվել 28 տարեկան հասակում՝ պալատական հեղաշրջման արդյունքում մոգ Գաումատայի սպանությունից հետո։ Գահի նկատմամբ իր իրավունքները ամրապնդելու համար ամուսնացել է Կյուրոս II Մեծի դուստր Աթոսայի հետ։
Ճնշել է Կամբյուսեսի մահից հետո պարսկական տերության ներսում սկսված երկպառակություններն ու նվաճված մարզերում ( այդ թվում նաև Հայաստանում) բռնկված ապստամբությունները՝ վերականգնելով պետության միասնականությունը։ Վերսկսել է զավթողական պատերազմները՝ նվաճելով Եգիպտոսից արևմուտք ընկած Կիրենե և Բարկե հյուսիսաֆրիկյան հունական գաղութները։
Հաստատեց պարսկական տիրապետությունը Բոսֆորի և Հելլեսպոնտոս նեղուցների վրա։ Մ.թ.ա. 512 թվականին արշավել է Սկյութիա (Սև ծովի հյուսիս ընկած տարածքներ)՝անցնելով Իստրոս (Դանուբ) գետը, սակայն ճակատամարտերից խուսափելու և հյուծելու սկյութական մարտավարության հետևանքով արշավանքը ձախողվել է և Դարեհը նահանջել է՝ հազիվ կարողանալով խուսափել գերությունից։
Ձգտելով ամբողջությամբ իրեն ենթարկել Հունաստանը՝ մ.թ.ա. 491 թվականին Դարեհը դեսպաններ է ուղարկում հունական բոլոր խոշոր քաղաք-պետություններ (պոլիսներ)։ Հունաստանի քաղաքներից շատերը ճանաչում են Պարսկաստանի գերիշխանությունը և միայն Աթենքն ու Սպարտան են հրաժարվում հնազանդվել։ Մ.թ.ա. 490 թվականին Դարեհը մեծ արշավանք է կազմակերպում Հունաստան։ Պարսկական նավատորմը, անցնելով Էգեյան ծովով և նվաճելով ու թալանելով իր ճանապարհին ընկած փոքր հունական առափնյա քաղաքներն ու կղզիները, հասնում է Ատտիկա։ Պարսկական զորքերը ափ են իջնում և ճամբար գցում Մարաթոն գյուղի մոտ։ Այդտեղ նրանց դիմավորում է աթենացիների զորքը Միլտիադեսի գլխավորությամբ։ Մարաթոնի մոտ տեղի ունեցած ճակատամարտում պարսկական զորքը պարտություն է կրում։ Մարտի դաշտում են մնում 6400 պարսկական զինվորներ և 192 հունական հոպլիտներ։ Պարսկական նավատորմը զորքի մնացորդով ստիպված է լինում նահանջել։
Դարեհը չի հաշտվում պարտության հետ և նախապատրաստվում էր նոր լայնածավալ արշավանքի Հունաստանի դեմ։ Սակայն մ.թ.ա. 486 թ. նա մահանում է՝ չհասցնելով կյանքի կոչել իր այդ ծրագիրը։


== Աղբյուրներ ==
Հին Հունաստանի պատմություն, խմբ. Վ.Ի.Ավդիևի, Ա.Գ.Բոկշչանինի և Ն.Ն.Պիկուսի, Երևան, 1982։


== Տես նաև ==
Բեհիսթունի արձանագրություն
(5475) Հանսկենեդի

(5475) Հանսկենեդի (անգլ.՝ Hanskennedy), աստերոիդ աստերոիդների գոտի ներքին մասում։ Հայտնաբերվել է 1989 թվականի օգոստոսի 26-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 1,918152 ա. մ., առավելագույնը մոտենում է 1,6876 ա. մ. հեռավորության վրա և հեռանում 2,1487 ա. մ.։ Արեգակի շուրջ մեկ ամբողջական պտույտ է կատարում 970,34 երկրային օրվա ընթացքում, իր ուղեծրով շարժվելով միջինում 0,371005 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 24,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5475) Հանսկենեդի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Միհրան Գարագաշյան

Միհրան Գարագաշյան (1849, Ստամբուլ, Օսմանյան կայսրություն - 1900), հայ դերասան։
Ծնվել է Կոստանդնուպոլիսում, որտեղ ստացել է կրթությունը։ 1860-ականներին վերջերից բեմ է բարձրացել։ Խաղացել է Հակոբ Վարդովյանի խմբում։


== Աղբյուրներ ==
Գեղաքար (այլ կիրառումներ)

Գեղաքար, կարող է վերաբերել՝

Գեղաքար - գյուղ Հայաստանի Գեղարքունիքի մարզում
Գեղաքար - լեռ Սյունիքի մարզում, Բարգուշատի լեռների արևմտյան մասում
ISO 9000

ISO 9000-ը որակի կառավարման միջազգային ստանդարտների «խումբ» է, որը ստեղծված է արտադրողներին հավաստացնելու, որ իրենց արտադրած ապրանքը համապատասխանում է սպառողների կարիքներին՝ միաժամանակ բավարարելով հաստատված կարգավորման պահանջներին including the seven quality management principles upon which the family of standards is based.։ Ստանդարտները հրատարակվում են ISO՝ International Organization for Standardization կողմից և հասանելի են Ազգային ստանդարտի մարմինների կողմից։ ISO 9000-ը զբաղվում է որակի կառավարման համակարգի հիմնախնդիրներով, ներառյալ որակի կառավարման 8 սկզբունքները, որոնց վրա էլ հիմնված են ընտանիքի ստանդարտները։


== ISO 9000-ի պարտադիր գրանցումներ ==
Ղեկավարության կողմից վերլուծություն
Կրթվածություն, պատրաստվածություն, հմտություներ և փորձ
Արտադրական գործընթացների և թողարկվող արտադրանքի նկատմամբ պահանջների հաստատում
Արտադրանքի նկատմամբ պահանջների վերլուծության արդյունքներ և այդ վերլուծությունից բխող գործողություններ
Նախագծման և մշակման համար մուտքային տեղեկություններ
Նախագծման և մշակման վերլուծության արդյունքներ, ելքային գործողություններ
Նախագծի հաստատման և մշակման կամ այլ համապատասխան անհրաժեշտ վերլուծության արդյունքներ
Նախագծի և մշակման վավերացման /հաստատման արդյունքներ/, այլ անհրաժեշտ գործողություններ
կառավարման արդյունքները՝ նախագծերի և մշակումների փոփոխությունների մասիմ և ցանկացած այլ գործողություններ
Մատակարարների գնահատման արդյունքներ
Այնպիսի պրոցեսների հաստատում, որոնց արդյունքները հնարավոր չէ ստուգել շարունակական մոնիթորինգի կամ չափումների միջոցով
Այն արտադրանքի բնութագիրը, որին պետք է օպերատիվ հսկում
Սպառողի սեփականության կորուստ, վնաս կամ այլ անպետքություն, որը նրան հարկավոր չէ
Ստանդարտներ, որոնք օգտագործվում են չափիչ սարքավորումների ստուգման նպատակով, որոնց համար տեղական կամ միջազգային ստանդարտներ գոյություն չունեն
Նախկին չափումների արդյունքների հաստատում, եթե հայտնաբերում են չափող սարքավորումների անհամապատասխանություն անհրաժեշտ պահանջներին
Չափիչ սարքերի ստուգման արդյունքներ
Ներքին աուդիտի և հետևող գործողությունների արդյունքներ
Արտադրանքի որակի համապատասխանության մասին ինֆորմացիա
Արտադրանքի անհամապատասխանության մասին ինֆորմացիա և ցանկացած նախափեռնողական գործողություն՝ ներառյալ դրա մերժոման/արգելման թույլատվությունը
Ուղղիչ գործողությունների արդյունքներ
Կանխարգելող գործողությունների արդյունքները։


== Ծանոթագրություններ ==
Կիուզի

Կիուզի  (իտալերեն՝ Chiusi), կոմունա Իտալիայում, գտնվում է Տոսկանա մարզում՝ Սիենա գավառում։
Բնակչությունը կազմում է 8826 մարդ (2008 թվականի տվյալներով)։ Խտությունը՝ 152 մարդ/կմ²։ Տարածքը՝ 58 կմ²։ Էլեկտրոնային փոստ՝ 53043, 53044, 53040։ Հեռախոսային կոդ՝ 0578։
Բնակավայրի հովանավորն է սուրբ Սանտա ՈՒստիոլան։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0578 22361
Էլեկտրոնային հասցե։ info@infochiusi.it
Գլխավոր կայք։ http://www.comune.chiusi.siena.it/


== Տես նաև ==
Կուլզիյ


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ztracená Bloudím

Ztracená Bloudím (Եթե միայն դու), չեխական Վերոնա խմբի երգն է, որը թողարկվել է 2010 թվականին։ Երգի հեղինականերն են Պետեր Ֆիդերը և Մարկետա Յակշլովան։


== Չարթ ==


== Հղումներ ==
Երգի տեսահոլովակը Յութուբում
Մարտին Գիլավյան

Մարտին Գարեգինի. Գիլավյան (փետրվարի 10, 1946(1946-02-10), Գորիս, Հայկական ԽՍՀ, ԽՍՀՄ), հայ գրականագետ։ Բանասիրական գիտությունների դոկտոր (1995), պրոֆեսոր (2003)։


== Կենսագրություն ==
Մարտին Գիլավյանը ծնվել է 1947 թվականի փետրվարի 10-ին Գորիսում։ 1969 թվականին ավարտել է Երևանի Խաչատուր Աբովյանի անվան հայկական պետական մանկավարժական ինստիտուտի բանասիրական ֆակուլտետը։ Վերապատրաստվել է Մոսկվայի մանկավարժական ինստիտուտում։ 1982 թվականին ստացել է բանասիրական գիտությունների թեկնածուի («Ռուսական սիմվոլիզմը և արևելահայ պոեզիան»), 1995 թվականին՝ բանասիրական գիտությունների դոկտորի («Նորագույն շրջանի հայ պոեզիան») գիտական աստիճան (2003 թվականից՝ պրոֆեսոր)։ 1972 թվականից դասավանդում է ՀՊՄՀ ռուս և արտասահմանյան գրականության ամբիոնում, 1995-2011 թվականներին եղել է բանասիրական ֆակուլտետի դեկան, 2000 թվականից՝ հայ գրականության և նրա դասավանդման մեթոդիկայի ամբիոնի պրոֆեսոր, 2013 թվականից՝ Վաչե Պարտիզունու անվան հայ նոր և նորագույն գրականության և նրա դասավանդման մեթոդիկայի ամբիոնի պրոֆեսոր։ 2005 թվականից եղել է ՀՊՄՀ «Հայագիտական հանդեսի» գլխավոր խմբագիր։
Աշխատությունները վերաբերում են նորագույն շրջանի հայ գրականությանը։ Հեղինակ է «Ժամանակը և պոեզիան» (1990), «Պոեզիան ու ժամանակի շարժումը» (2003) մենագրությունների։


== Ստեղծագործություններ ==


=== Հրապարակումներ ===
«Ժամանակը և պոեզիան» (Երևան, 1992):
«Պոեզիան և ժամանակի շարժումը», (Երևան, 2002, մենագրություններ)։
«Քեզ հետ և առանց քեզ» բանաստեղծությունների ժողովածուն (Երևան, 2003):
«Ռազմիկ Դավոյանի բանաստեղծական դիմանկարը» («Հայագիտական հանդես» 2011, է, «Սևակյան զանգերի նորօրյա ղողանջները», «Գարուն», 2011, 5-6,
«Տիպաբանական աղերսակցությունները հոգևոր մաքառումների բանաստեղծական արծարծումներում (Պ. Սևակ-Յու. Մարցինկավիչյուս)», «Հայագիտական հանդես», 2012:
«Համո Սահյանը և 1960-ականների գրական շարժումը», («Գարուն», 2012, 11-12):
«Հայագիտական հանդես», «Վ. Պետրոսյանը և 1960-70-ական թթ. գրական-գեղարվեստական զարգացումները (ժողովածու)», «Հայագիտական հանդես», թիվ 1, Երևան, 2014:
«Գոնսալո Գուարչ. «Հայկական տոհմածառը», «Գարուն», N9-10, 2015, Սերունդների հետ, սերունդների կողքին, «Հայագիտական հանդես» (Հավելված), (Երևան, 2015): (60-ից ավելի գիտական հոդվածներ)։
Համո Սահյանի չափածո մատյանի վերջին էջերը, Հայագիտական հանդես, համար 2-րդ, էջ 10, (Երևան, 2017):
Սիմվոլիզմը հայ պոեզիայում, ԱՁ «Արման Ասմանգուլյան», էջ 130, (Երևան, 2017)։
Վահան Տերյանից Պարույր Սևակ ու մինչև մեր օրերը, ԱՁ «Արման Ասմանգուլյան», էջ 284, (Երևան, 2017):


=== Գիրք ===
Պոեզիան ու ժամանակի շարժումը։ Հոդվ., գրակ. դիմանկարներ, Նաիրի, 2003, 168 էջ։
Սիմվոլիզմը հայ պոեզիայում, Հեղինակային հրատարակչություն, Երևան, 2018, էջ 192։


== Պարգևներ, մրցանակներ ==
ՀՀ ԿԳՆ մեդալ
Ֆրիտյոֆ Նանսեն մեդալ
Մանկավարժական համալսարան» մեդալ
ԱԺ նախագահի պատվոգիր
ՀՀ վարչապետի պատվոգիր
Հայաստանի գրողների միության պատվոգիր


== Ծանոթագրություններ ==
Բաստովա Ռուդնյա

Բաստովա Ռուդնյա (ուկրաիներեն՝ Бастова Рудня), գյուղ Ուկրաինայի Ժիտոմիրի մարզի Եմելչևի շրջանում։
2001 թվականի տվյալներով Բաստովա Ռուդնյա գյուղում բնակվում էր 287 մարդ։ Բնակավայրը զբաղեցնում է 0,18 կմ² տարածք։ Բնակչության խտությունը կազմում էր 1594,44 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռապիդ շրջան (Լուիզիանա)

Ռապիդ շրջան (անգլ.՝ Rapides Parish), ԱՄՆ Լուիզիանա նահանգի 64 վարչական միավորներից մեկը։ Ընդհանուր տարածությունը 3.528 կմ² է, բնակչությունը՝ 131.613 մարդ (2010 թ. տվյալներով)։ Շրջկենտրոնն է Ալեքսանդրիա բնակավայրը։ Կազմավորվել է 1807 թ.։
1505

1505 թվական, ոչ նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 1505 թվականն է, 
XVI դարի 5-րդ տարին։


== Դեպքեր ==

Հունիս 19՝ Մին դինաստիայի Չժենդե կայսրը ժառանգում է գահը։
Նոյեմբերի 6՝ Վասիլի III-ը որպես Մոսկովյան մեծ իշխան հաջորդում է Իվան III-ին։


== Ծնունդներ ==


== Մահեր ==
Ազրյան

Ազրյան, հայկական ազգանուն։


== Ազգանունը կրողներ ==


== Ծանոթագրություններ ==
Քլեյ շրջան (Այովա)

Անվան այլ կիրառումների համար տե՛ս՝ Քլեյ շրջան (այլ կիրառումներ)Քլեյ շրջան (անգլ.՝ Clay County), ԱՄՆ Այովա նահանգի 99 վարչական միավորներից մեկը։ Ընդհանուր տարածությունը 1.474 կմ² է, բնակչությունը՝ 16.667 մարդ (2010 թ. տվյալներով)։ Շրջկենտրոնն է Սպենսեր բնակավայրը։ Կազմավորվել է 1851 թ.։